Agnele (Neon Genesis Evangelion)

Ll'Agnele zongo criature 'e fantasia e nemmice principale ca cumpajono nt'â serie anime Neon Genesis Evangelion.
 Adam 
Adam jè 'o primmo Agnelo. Bene truàto r'ô duttore Katsuragi ô polo sud. 'O duttore e 'e cumpagne scienziate suoje ô sturejano e sammenano secunno â teorja ro supersolenoide; tuttabòta, pe nu mesteriuso ncerente, ô 13 'e Settiembro Adam se sceta â ntrazatta, accumencianno nu catastrofeco evento ca bene po' annummenato officialmente Second Impact, ca accire treje meliarde 'e crestiane e cagna â renza ro chianeta Terra. Jè mpurzì 'o pate 'e quaze tutte ll'ate Agnele ca cumpajeno nt'â serje, tranne pe Lilith e ll'uommene. 'O nommo suojo bene â Adamo, 'o primmo crestiano bibbleco, criato r'ô Pateterno â mmaggena e mbriana Suoja, e r'â Adam Kadmon, na fiùra ermeteca mpurtante assaje po penziero gabbalesteco.

Lilith
Lilith jè 'o sicunno Agnelo. Jè 'a mate 'e ll'ommanetà, e bene tenuta ncruciata nt'â nu loco chiammato Terminal Dogma, 'o spazzio cchiù 'e vascio ra base 'e n'aggenzia speciala annummenata Nerv. 'O nommo suojo se speraje â Lilith, nu remone ra tradezziona crestiana.
Sachiel
Sachiel jè 'o tierzo Agnelo. Cumpare beceno â chiaja ro Zappone, e attacca, primmo nfra tutte quante ll'Agnele, na cità chiammata Neo Tokyo-3.
Shamshel
Shamshel, chiammato purzì Shamshiel, jè 'o quarto Agnelo. Bene acciso â Shinji Ikari nt'â tierza puntata.
Ramiel
Ramiel jè 'o quinto agnello. Tene 'a mbriana 'e n'ottaedro blé, e prova 'e traze nt'â Nerv ausanno â nu shield. Bene acciso à ll'Eva-01 'e Shinji, ajotato â nu fucile â positrone e â ll'Eva-00 'e Rei Ayanami.
Gaghiel
Gaghiel jè 'o sesto Agnelo. Jè pratecamente ll'uneco Agnelo ca nu cumpare beceno â Neo Tokyo-3 e ca nu prova mango â z'abbecenà. Rà nguollo mmece â flotta re Nazione Unite. Bene acciso â Shinji e Asuka.
Israfel
'O settemo Agnelo. Se spacca â mità e cummatte ausanno ruje Agnele fije. Bene acciso, cummo â Gaghiel, â Shinji e Asuka.
Sandalphon
Ll'uttavo Agnelo, Sandalphon bene truàto nt'ô vorcano ro Monte Asama, recurdanno, cu 'a forma suoja, nu criaturo ncora nu nasciuto. Bene acciso â Asuka.
Matarael
'O nono Agnelo, Matarael, annumenato mpurzì Matriel, tene 'a mbriana 'e nu ragno cu quattre zampe.
Sahaquiel
Sahaquiel jè 'o recemo Agnelo. Cumpare â ntrazatta ô cielo, ncopp'â ll'Oceano Inniano. Bene acciso grazzie â tutte treje Evangelion: Eva 00, 01 e 02. Sahaquiel tene 'o nommo 'e ll'agnelo re ciéle, guardiano rp quarto cielo.
Iruel
Iruel, chiammato purzine Ireul o Yreul, jè ll'unnecezemo Agnelo. Cerca 'e trazé nt'â Nerv cummo a nu virus nformateco.
Leliel
Leliel jè 'o rurecesemo Agnelo. Tene 'a mbriana 'e na sfera janca e nira e na ommra, annaccuanno, nt'ô corpo suojo, nu nnevierzo parallelo annummenato mare 'e Dirac.
Bardiel
Bardiel jè 'o trirecesemo Agnelo. Trase nt'â ll'Onetà 03 cummo â nu batterio, ma bene acciso â ll'Eva-01.
Zeruel
Zeruel, quattuordecezemo Agnelo, jè 'o cchiù forte esemplare ca cumpare nt'â serie recenale. Tene 'o nommo, pe inciso, 'e ll'agnelo ro putere.
Arael
Arael jè 'o quinnicesemo Agnelo. Tene 'a forma e n'auciello 'e luce, e attacca â Asuka, pedoto 'e ll'Eva-01, ausanno nu raggio 'e luce e trazenno nt'â psiche ra uajona. Tene 'o nommo 'e ll'agnelo 'e ll'aucjelle, ca gnefeca, nt'â llènga ebbrajeca, "luce 'e Dijo".
Armisael
Armisael jè 'o sirecesemo e penurdemo Agnelo. Cumpare cu 'a mbriana 'e n'aniello 'e luce nt'â valla 'e Owakudani. Cerca 'e traze nt'â ll'Onetà 00, e, cummo â Arael, cerca 'e cuntattà 'o pedoto suojo, Rei Ayanami, ca se fà zumpà à ll'aria nzemmor'â ll'Onetà pe ô accire.
Tabris
Canasciuto mpurzì cummo Kaworu Nagisa, jè ll'Agnelo cu 'a mbriana 'e nu crestiano, e bene acciso â Shinji.

Categurìa:Neon Genesis Evangelion